ผู้ถือหุ้นใหญ่ ORI ขาย Big Lot 30 ล้านหุ้น ที่ราคาเฉลี่ย 11.50 บ.
ORI แจงผู้ถือหุ้นใหญ่ “อารดา จรูญเอก” ขาย Big Lot วานนี้ (21 ต.ค.) จำนวน 30,000,000 หุ้น คิดเป็นมูลค่า 345 ลบ. ที่ราคาเฉลี่ย 11.50 บ. ต่ำกว่ากระดาน ยันไม่กระทบโครงสร้าง-อำนาจการบริหาร
22 ต.ค. 2558

บริษัท ออริจิ้น พร็อพเพอร์ตี้ จำกัด (มหาชน) หรือ ORI ระบุว่า จากกรณีที่มีการซื้อขาย Big Lot วานนี้ (21 ต.ค.58) เป็นการโอนซื้อขายหุ้นในตลาดหลักทรัพย์เป็นกรณีปกติของ นางอารดา จรูญเอก ตำแหน่งกรรมการและประธานเจ้าหน้าที่ปฏิบัติการให้แก่นักลงทุนรายย่อยในตลาดหลักทรัพย์ จำนวน 30,000,000 หุ้น คิดเป็นร้อยละ 5 ของจำนวนหุ้นทั้งหมดของบริษัท โดยบริษัทขอเรียนชี้แจงว่าการเปลี่ยนแปลงโครงสร้างผู้ถือหุ้นดังกล่าว จะไม่ส่งผลกระทบต่อโครงสร้างและอำนาจการบริหารงานของบริษัทแต่อย่างใด
ทั้งนี้ นางอารดา จรูญเอก เป็นผู้ถือหุ้นใหญ่อันดับที่ 2 ของ ORI ถือหุ้นอยู่จำนวน 32.50%
โครงสร้างผู้ถือหุ้นใหญ่อันดับ 1-5 ของ ORI มีดังนี้ (ภาพรวมข้อมูลผู้ถือหุ้น ณ วันที่ 05/10/2558)
อนึ่ง วานนี้มี Big Lot หุ้น ORI ทั้งหมด 3 รายการ จำนวน 30,000,000 หุ้น คิดเป็นมูลค่า 345 ล้านบาท ที่ราคา 11.50 บาท ซึ่งเป็นราคาที่ต่ำกว่ากระดาน โดยวานนี้ราคาหุ้นปิดที่ 13.20 บาท